Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel on huolissaan -
Libanonin pyrkimyksistä heikentää Unifilin mandaattia.
Tämä rajoittaisi rauhanturvaoperaation vapautta valvoa Hizbollahin toimia.
Iranin ulkoministeri Amir-Abdollahian -
ja Saudi-Arabian kruununprinssi Bin Salman tapasivat Riadissa.
Tavoitteena on syventää maiden välistä yhteistyötä.
Arabiliitto yrittää auttaa Syyrian ulos eristyksestä -
ja saada Assadin hallinnolle asetettuja pakotteita purettua.
Israelin ja Libanonin väliset jännitteet ovat esillä YK:ssa, -
kun turvallisuusneuvoston on määrä äänestää Libanonissa toimivan -
Unifil-rauhanturvaoperaation mandaatin uusimisesta.
Viime vuonna turvaneuvosto lisäsi Unifilin mandaattiin lausekkeen, -
joka takaa Unifilille vapauden operoida Etelä-Libanonissa -
koordinoimatta liikkeitään Libanonin armeijan kanssa.
Iranin kätyrillä Hizbollahilla on kuitenkin -
huomattavaa vaikutusvaltaa Libanonin armeijan johtoon.
Hizbollahin painostus johti siihen, että Ranska taipui Libanonin pyyntöön -
pakottaa Unifil koordinoimaan kaikki liikkeensä.
Israel pelkää, että sen seurauksena -
Unifil ei pysty enää valvomaan Hizbollahin toimia rajan pinnassa.
Israelilaisen turvallisuusviranomaisen mukaan huoli kumpuaa siitä, -
että Unifilin liikkeiden rajoittamisen -
arvellaan rohkaisevan Hizbollahia lisäämään provokatiivisia toimiaan -
ja vahvistamaan asemiaan Israelin―Libanonin rajalla.
Israelin ja Libanonin valtuuskunnat -
matkustivat tällä viikolla YK:n päämajaan New Yorkiin, -
missä delegaatiot kävivät mittavia keskusteluja -
ennen turvaneuvoston äänestystä Unifilin mandaatin jatkosta.
Nähtäväksi jää, jatketaanko mandaattia uusilla rajoituksilla.
YK:n pääsihteerin tiedottaja Stéphane Dujarric -
alleviivasi jälleen Unifilin merkitystä vakauttavana toimijana.
Unifililla on ratkaisevan tärkeä rooli sinisellä linjalla, -
ja se on vakauttava tekijä Israelin ja Libanonin välillä.
Kuten kaikkien rauhanturvaoperaatioiden kohdalla, -
myös Unifilin mandaatin uusiminen on turvaneuvoston jäsenten käsissä.
Turvallisuusneuvostossa Libanonin kantaa tukee Ranska.
Britannia ja Yhdysvallat puolestaan ymmärtävät Israelin huolenaiheita.
Yhdysvaltain ulkoministeri Antony Blinken -
isännöi Israelin strategiaministeriä Ron Dermeriä.
Tapaamisessa puitiin monia aiheita, kuten Iranin uhkaa, -
jännitteiden kiristymistä Hizbollahin kanssa sekä palestiinalaiskysymystä.
Aiheena oli myös Bidenin hallinnon pyrkimys solmia Saudi-Arabian kanssa
sopimus, jonka osana Saudi-Arabia normalisoisi suhteensa Israeliin.
Ulkoministeri tapasi strategiaministeri Ron Dermerin tänä aamuna.
Kyseessä oli rutiiniluonteinen tapaaminen.
He keskustelivat useista eri aiheista, -
joista moni koski USA:n raudanlujaa sitoutumista Israelin turvallisuuteen.
He puhuivat tietysti jännitteiden purkamisen tärkeydestä, -
samoin USA:n sitoutumisesta kahden valtion ratkaisuun.
He kävivät keskustelua myös alueellisista haasteista, -
kuten Iranin ja sen välikäsien aiheuttamasta uhasta.
Lisäksi he keskustelivat Israelin integroitumisesta Lähi-itään.
Blinken ja Dermer keskustelivat siis -
Israelin ja Saudi-Arabian suhteiden normalisoinnin näkymistä.
Samaan aikaan saudiulkoministeri Faisal Bin Farhan al-Saud isännöi -
Iranin ulkoministeri Hossein Amir- Abdollahianin valtiovierailua Riadissa.
Maat yrittävät päästä yli aiemmista vihamielisyyksistään -
ja vahvistaa yhteistyötään.
Saudit toivovat tämän johtavan jännitteiden vähenemiseen alueella.
On tärkeää, että koordinointi ulkoministeriöidemme välillä jatkuu.
Maidemme välisten suhteiden suunta on nyt oikea.
Molemmat maat ovat halukkaita -
laajentamaan ja tehostamaan yhteistyötään kaikilla aloilla.
Iranin ulkoministeri tapasi myös -
Saudi-Arabian kruununprinssi Mohammed Bin Salmanin.
Kyseessä oli korkeimman tason tapaaminen sen jälkeen, -
kun maat normalisoivat suhteensa Kiinan toimiessa välittäjänä.
Saudilähteiden mukaan -
kruununprinssin ja Iranin ulko- ministerin keskustelujen keskiössä -
olivat alueelliset ja kansainväliset tilannekehitykset.
Iranilaismediassa tapaamisia luonnehdittiin "erittäin hyviksi".
Iran ja saudit sopivat suhteidensa normalisoinnista maaliskuussa 2023.
Toukokuussa USA:n Jemen-lähettiläs Tim Lenderking paljasti kuitenkin, -
että Iran on jatkanut ase- ja huume- toimituksia välikäsilleen Jemeniin.
Tällä Iran pyrkii varmistamaan, että huthit (Ansar Allah) -
pystyvät tarvittaessa jatkamaan vihollisuuksia -
Saudi-Arabiaa sekä saudien tukemaa Jemenin hallitusta vastaan.
Yhdysvallat sijoitti hiljattain -
lisää merivoimien joukkoja Arabianlahdelle.
Iranin toistuvat merirahtiliikenteen häirintätoimet -
näyttävät sen jälkeen vähentyneen.
Vielä on kuitenkin liian aikaista tehdä lopullisia johtopäätöksiä -
vallankumouskaartin perääntymisestä USA:n ylivoiman edessä.
Uskomme, että olemme saaneet aikaan pelotevaikutuksen -
tekemällä tiivistä yhteistyötä -
alueellisten liittolaistemme ja kumppaneidemme kanssa.
Pelotetta on toki pidettävä aktiivisesti yllä, -
ja siksi sijoitimme lisävahvistuksia alueelle.
Seuraamme tilannetta tarkasti. Toivomme jännitteiden laantuvan, -
mutta viime kädessä asia on Iranista kiinni. Sillä välin teemme kaikkemme -
alueellisen turvallisuuden takaamiseksi -
ja jotta kaupallisen liikenteen kulku Hormuzinsalmella voi jatkua esteettä.
Yhdysvaltain kumppanit pitävät USA:n merivoimien joukkojen sijoittamista -
Lähi-idän strategisille laivaväylille -
erittäin hyvänä ja kauan kaivattuna panoksena alueen turvallisuudelle.
Bidenin hallinnon toiminta Lähi-idässä on ollut taitamatonta.
Tämä näkyi Bidenin virkakauden ensiviikoilla tehdyssä päätöksessä -
kumota huthien eli Ansar Allahin terroriluokitus.
Siitä kertoo myös hallinnon pakkomielteinen pyrkimys -
elvyttää vuoden 2015 Iranin ydinsopimus. Samoin se, -
että hallinto tuomitsi Saudi-Arabian väitetyt ihmisoikeusloukkaukset -
mutta nimesi samaan aikaan Qatarin -
yhdeksi tärkeimmistä Naton ulkopuolisista liittolaisista.
Tämä kaikki on johtanut siihen, että Lähi-idässä on alettu ajaa -
monia aluepoliittisia tavoitteita, jotka eivät ole USA:n etujen mukaisia.
Esimerkiksi Arabiliitto -
on USA:n vastustuksesta huolimatta tavannut Assadin hallintoa -
osana arabimaiden pyrkimystä auttaa Syyria pois eristyksestä.
Tuorein tapaaminen oli tämän viikon tiistaina, kun Egyptin, Saudi-Arabian, -
Irakin, Jordanian ja Syyrian ulkoministerit kokoustivat Kairossa -
ja pohtivat keinoja elvyttää suhteet Assadin hallintoon.
Ministerikomitea sopi järjestävänsä asiantuntijatapaamisia -
pohjustuksena tuleville kokouksille.
Tarkoitus on, että kokouksia järjestetään määräajoin, -
jotta prosessi voi jatkua -
ja koordinointiyhteys Syyrian hallituksen kanssa säilyy.
Syyrian ulkoministerille annettiin -
ideoita ja ehdotuksia sisältävä asiakirja.
Keskiössä olivat erityisesti humanitaariset asiat.
Tarkoitus on luoda mekanismi, -
joka kannustaa Syyrian hallitusta jatkamaan ponnisteluja -
humanitaaristen asioiden ja avustustoimitusten edistämiseksi.
Tavoitteena on saavuttaa yhteisymmärrys, -
joka johtaa sellaisiin toimenpiteisiin,-
että Syyria pääsisi eristyksestä ja siltä purettaisiin pakotteita.
Bashar al-Assadin hallinto tukahdutti julmasti -
hallintoa vastaan vuonna 2011 käynnistyneet mielenosoitukset.
Siitä seurasi Assadin hallinnon kansainvälinen eristys.
Helmikuun 2023 tuhoisa maanjäristys Syyriassa ja Turkissa -
vauhditti kuitenkin Syyrian ja arabimaailman suhteiden elpymistä.
Kiitos seurasta!
Haluan korostaa, että TV7 Israel toimii lahjoitusten varassa.
Jos ohjelmamme ovat siunanneet sinua ja haluat auttaa meitä -
jatkamaan ohjelmien lähetystä, harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen.
Shabat shalom ja siunausta! Nähdään maanantaina, jos Luoja suo.
Suomennos: TV7